Dewleta tirke dewa Bilbêsî ya qezaya Elkê ya Şirnexî de 29ê temmuze ra naya tebervejîyayîşî qedexe kena. 4ê tebaxe de qedexe bi hawayêkê resmî qedîya la bi hawayêkê têgêrayîşî dewam keno.
Dewleta tirke dewa ke binê ablûqaya leşkeran de ya pê teyarayanê F-16î daye bombayan ver. Dima zî pê helîkopteran dewe daye bombayan ver. Warê daristanan ra zî vengê çekan yenê. Dîya zanayene ke herême de pêkewtişî est ê.
Dewijan ard ziwan ke leşkerî nêverdenê ê şorê teberî û waşt ke wa heyetêkê pawitoxanê heqanê merdiman û sîyasetmedaran şorê herême.
